Ամաբլ Օդեն

Ամաբլ Օդեն (; ), ֆրանսիացի հնագետ, Լիոնի գալլո-հռոմեական ժամանակաշրջանի պատմության մասնագետ։

Կենսագրություն 

Ամաբլ Օդենը ծագում է Լիոնի հումանիստների և հրատարակիչների հին ընտանիքից։ Եղել է տպագրիչ Մարիուս Օդենի որդին և հրատարակիչ Մորիս Օդենի եղբայրը։ Երիտասարդ տարիքից հետաքրքվել է հնագիտությամբ։ Առաջին անգամ պեղումների մասնակցել է, երբ դեռ քսան տարեկան էր։

1952 թվականին գլխավորել է Լիոնի Ֆուրվիեր բլուրի հռոմեական շինություններն ուսումնասիրող արշավախումբը։ Ֆուրվիերի վրա տեղակայված է եղել անտիկ Լուգդուն քաղաքը։ Հենց նրա գլխավորությամբ են պեղվել տեղանքի երեք հայտնի հնագիտական հուշարձանները՝ Ֆուրվիերի անտիկ թատրոնը, Ֆուրվիերի օդեոնը և Կիբելայի տաճարը։

Լինելով Լիոնի գալլո-հռոմեական ժամանակաշրջանի ժառանգության պահապանը՝ Օդենին հաջողվել է համոզել Լիոնի այն ժամանակվա քաղաքապետ Լուի Պրադելին ստեղծել Լիոնի գալլո-հռոմեական քաղաքակրթության թանգարան։ Թանգարանի հանդիսավոր բացումը տեղի է ունեցել 1975 թվականին, իսկ Ամաբլ Օդենը դարձել է թանգարանի առաջին տնօրենը։

Օդենը եղել է Լիոնի գիտությունների, գրականության և արվեստների ակադեմիայի իսկական անդամ։

Երկեր 

 Essai sur la topographie de Lugdunum, Lyon, Institut des études rhodaniennes de l’université de Lyon (dans Revue de géographie de Lyon, Mémoires et Documents, 11), 1956, 175 p. (3-e édition augmentée en 1964).
 Lyon, miroir de Rome dans les Gaules (coll. « Résurrection du passé »), Fayard, 1965, 224 p., ill.
 Le bifrons à l'argiletum, Lyon, 1971.
 La conspiration lyonnaise de 1790 et le drame de Poleymieux, Éditions lyonnaises d'art et d'histoire, 1984.
 Les Fêtes Solaires - Essai sur la religion primitive, Presses Universitaires de France - Collestion Mythes et Religions) 1945

Համահեղինակությամբ 
 Avec Paul-Louis Couchoud : L'ascia : instrument et symbole de l'inhumation, Paris, Presses universitaires de France, 1952.

Ծանոթագրություններ 

Ֆրանսիացի գիտնականներ
Ֆրանսիացի պատմաբաններ
Ֆրանսիացի հնագետներ
Ֆրանսիացի մարդաբաններ